Man verkool in motorŉ Man het verkool agter die stuur van sy motor naby die Satarakamp in die Krugerwildtuin. Volksblad berig dat die man glo beheer verloor het oor sy Volvo voor dit van die pad geloop het. Die motor het glo gerol en sowat 10m verder in die bos op sy wiele te lande gekom. Die motor het glo onmiddellik aan die brand geslaan en die man het agter die stuurwiel verkool. Volgens die polisie het die motor waarskynlik die spoedgrens van 50km/h oorgesteek. Die man sal met behulp van DNS-toetse geïdentifiseer word. ŉ Woordvoerder van die wildtuin, Laura Mukwevho, sê hulle is besig om hul rekords na te gaan in ŉ poging om die man te probeer identifiseer. Lees meer hier.